Iļvezi
Iļvezi ir skrajciems Balvu novada Šķilbēnu pagastā. Izvietojies pagasta ziemeļaustrumos 7,6 km no pagasta centra Rekovas, 18,6 km no Viļakas un 254,6 km no Rīgas. Apdzīvotā vieta izvietojusies nomaļus no valsts autoceļiem. Ciems sastāv no 4 viensētām. Visticamāk, ciemu dibināja igauņu ģimenes, kuras no 19. gadsimta beigām līdz Pirmajam pasaules karam dzīvoja Šķilbēnu pagastā (no igauņu: ilves — 'lūsis'), dažām no tām paliekot pagastā arī pēc tam un latviskojoties.